KLASA: 810-03/21-01/11

URBROJ: 2140/01-01-21-3

Krapina, 9. srpnja 2021.

Temeljem članka 18. stavka 3. Zakona o Hrvatskoj gorskoj službi spašavanja („Narodne novine“, broj 79/06. i 110/15.) i članka 17. stavka 1. alineje 21. Statuta Krapinsko-zagorske županije („Službeni glasnik Krapinsko-zagorske županije“, broj 13/01., 5/06., 14/09., 11/13., 13/18., 5/20., 10/21 i 15/21.- pročišćeni tekst), **Županijska skupština Krapinsko-zagorske županije** na 2. sjednici održanoj dana 9. srpnja 2021. godine donosi

1. **IZMJENU PROGRAMA JAVNIH POTREBA ZA OBAVLJANJE**

**DJELATNOSTI HRVATSKE GORSKE SLUŽBE SPAŠAVANJA**

**STANICE ZLATAR BISTRICA ZA 2021. GODINU**

**I.**

Ovom I. izmjenom Programa javnih potreba za obavljanje djelatnosti Hrvatske gorske službe spašavanja Stanice Zlatar Bistrica za 2021. godinu (dalje u tekstu: I. izmjena Programa) mijenja se Program javnih potreba za obavljanje djelatnosti Hrvatske gorske službe spašavanja Stanice Zlatar Bistrica za 2021. godinu („Službeni glasnik Krapinsko-zagorske županije“, broj 59B/20., dalje u tekstu: Program).

**II.**

Ovom I. izmjenom Programa, točka III. Programa mijenja se i glasi:  
  
„ Hrvatskoj gorskoj službi spašavanja Stanici Zlatar Bistrica, na ime zajedničkog interesa za ispunjavanje javnih potreba koje se utvrđuju ovim Programom, iz Proračuna Krapinsko-zagorske županije, u 2021. godini, doznačiti će se do 140.261,94 kuna, pod uvjetom i dinamikom koja će se utvrditi ugovorom o izravnoj dodjeli financijskih sredstava.“

**III.**

Ovom I. izmjenom Programa, točka IV. Programa, mijenja se i glasi:

„Sredstva iz točke III. ovog Programa, Hrvatska gorska služba spašavanja Stanica Zlatar Bistrica, u skladu s Programom aktivnosti i Financijskim planom Hrvatske gorske službe spašavanja Stanice Zlatar Bistrica za 2021. godinu, utrošiti će za sljedeće namjene:

* nabava službenog vozila – leasing rate - do 67.000,00 kuna
* održavanje službenih vozila - 40.000,00 kuna
* gorivo za službena vozila - 13.261,94 kuna
* premije osiguranja za službena vozila - 10.000,00 kuna
* troškovi održavanja objekta - 10.000,00 kuna“

**IV.**

Ova I. izmjena Programa objaviti će se u „Službenom glasniku Krapinsko-zagorske županije“.

**V.**

Ova I. izmjena Programa stupa na snagu danom donošenja.

**PREDSJEDNIK**   **ŽUPANIJSKE SKUPŠTINE**

Zlatko Šorša